Diari Oficial de la Generalitat Valenciana


Sumari del DOGV 379, del 21-05-1986 (1986/806266)

DECRET 45/1986, de 8 d'abril de 1986, del Consell de la Generalitat Valenciana, pel qual es regula la possibilitat de subscriure els Convenis amb els Ajuntaments en matèria d'informació juvenil.
--------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/04/08/45/dof/vci/html**

### Dades del document

Número de DOGV
:   379

Data del DOGV
:   21-05-1986

Secció del DOGV
:   DISPOSICIONS GENERALS

Número del document
:   1986/806266


Data del document
:   08-04-1986

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 45/1986, de 8 d'abril de 1986, del Consell de la Generalitat Valenciana, pel qual es regula la possibilitat de subscriure els Convenis amb els Ajuntaments en matèria d'informació juvenil.  
L?article 31.25 l'Estatut d'Autonomia confereix a la Generalitat Valenciana les competències exclusives en matèria de joventut. La responsabilitat que amb això adquireix l'Administració Autonòmica s?ha traduït en un projecte de política de joventut, basat en la participació dels joves en la vida social i en la coordinació dels Organismes Públics amb competències en aquest àmbit.   
Entre els serveis d'aquest tipus de política dedicada als joves en destaca el d'informació. Per dinàmica pròpia la informació juvenil va adquirint un volum i una complexitat puixants, que fan convenient la introducció de la informàtica per a possibilitar la prestació eficaç d'aquests serveis als joves. Amb aquest motiu, la Conselleria de Cultura, Educació i Ciència té el projecte de posar a disposició dels Ajuntaments valencians una sèrie d'equips informàtics perquè s'utilitzen als Centres d'Informació Juvenil, a la vista del nivell de consolidació i desenvolupament dels esmentats Centres, així com de l'amplitud de la demanda juvenil que abasten.  
Per tot això, a proposta del Conseller de Cultura, Educació i Ciència, i amb la deliberació prèvia del Consell en la reunió de 8 d'abril de 1986,  
DECRETE:  
Article primer  
Podran subscriure's Convenis amb els Ajuntaments valencians per a l'equipament informàtic de la xarxa de centres municipals d'informació juvenil.   
Article segon  
Els Convenis comprendran l'ús i la gestió dels equips informàtics pels Ajuntaments valencians per a utilitzar-los exclusivament al serveis dels Centres Municipals d'Informació Juvenil La propietat d'aquests equips es mantindrà sota la titularitat de la Generalitat Valenciana, afectats a la Conselleria de Cultura, Educació i Ciència.   
Article tercer  
L'expedient s'iniciarà a petició dels ajuntaments adreçat al Conseller de Cultura, Educació i Ciència, que inclourà, com a mínim., les determinacions següents, sense perjudici de qualsevol altra que continguen els Convenis:   
a) Certificació de la part de l'acta de la sessió plenària en què els Ajuntaments hagen acordat assumir les despeses del personal necessària per al funcionament complet dels equips informàtics   
b) Compromís d'assumir les despeses per obres d'acondicionament si eren necessàries, així com els elements físics i accessoris propis i necessaris per al manteniment dels equips, una vegada transcorregut l'any primer de garantia.   
c) Informe sobre la situació del Centre Municipal d'Informació Juvenil, on s'arreplegarà el lloc d'ubicació, la superfície que ocupa, les infrastructures de què disposa, el personal adscrit al Centre, els pressupostos de funcionament i el número de consultes mensuals que rep.   
Article quart  
L'incompliment d'allò previst en qualsevol d'aquestes normes, així com d'aquelles que s'establesquen en els Convenis, en serà causa de rescissió per part de la Conselleria de Cultura, Educació i Ciència.   
DISPOSICIONS FINALS  
Primera  
Hom autoritza el Conseller de Cultura, Educació i Ciència per subscriure Convenis amb els Ajuntaments valencians en les matèries regulades en el present Decret i se'l faculta per dictar les disposicions necessàries per al compliment i desplegament d'aquest Decret.   
Segona  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, 8 d'abril de 1986.   
El President de la Generalitat,  
JOAN LERMA I BLASCO  
Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI